

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinski načelnik**

KLASA: 944-01/22-01/03

URBROJ: 2198-9-2-22-8

Starigrad Paklenica, 28. travnja 2022. godine

Na temelju članka 48. Zakona o lokalnoj i područnoj (regionalnoj) samoupravi ("Narodne novine", broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 46. Statuta Općine Starigrad („Službeni glasnik Zadarske županije“, broj: 3/18, 8/18, 3/20 i 3/21), a na temelju Zapisnika sa analize ponuda s javnog natječaja za kupnju građevinskog zemljišta u vlasništvu Općine Starigrad od 27. travnja 2022. godine, Općinski načelnik Općine Starigrad dana 28. travnja 2022. godine, d o n o s i

**ODLUKU**

**o odabiru najpovoljnije ponude**

1. U postupku Natječaja za podnošenje ponuda za kupnju građevinskog zemljišta u vlasništvu Općine Starigrad od 08. travnja 2022. godine odabire se ponuda sljedećeg ponuditelja:
   * Ana Zrilić, čest. zemlje 2379/2 k.o. Seline, površine 232 m2, ponuđeni iznos 1.125,00 kn/m2
2. Općinski načelnik će donijeti Zaključak o prodaji građevinskog zemljišta odabranom ponuditelju.

**Obrazloženje**

Općinski načelnik je dana 08. travnja 2022. godine raspisao Natječaj za kupnju građevinskog zemljišta u vlasništvu Općine Starigrad za čest. zemlje 2379/2 k.o. Seline, površine 232 m2. Javno otvaranje ponuda provedeno je 21. travnja 2022. godine. U roku za dostavu ponuda pristigle su tri (3) ponude i to ponude sljedećih ponuđača:

1. Bojan Lauko, ponuđeni iznos 600,00 kn/m2
2. Ana Zrilić, ponuđeni iznos 1.125,00 kn/m2
3. Filip Zubčić, ponuđeni iznos 472,00 kn/m2

U postupku pregleda i analize ponuda pristiglih na javni natječaj, ponuda ponuditelja Filipa Zubčića je ocjenjena neprihvatljivom, budući da ista nije kompletna, odnosno ne sadrži preslik osobne isprave što nije u skladu sa uvjetima natječaja.

Kriterij za odabir ponude je najviša ponuđena cijena i prihvatljiva ponuda, te je temeljem prijedloga Komisije za pregled i analizu pristiglih ponuda, općinski načelnik donio odluku o odabiru ponude kako je navedeno u točki 1. izreke.

Općinski načelnik

Krste Ramić, dipl. oec.

Dostaviti:

1. Ponuditeljima
2. Arhiva, ovdje